Kjære Malala, du har mottatt Nobels fredspris for din innsats for fred i Pakistan. Gratulerer for ditt mot og for din fryktløse kamp mot radikal islam i ditt land.
Jeg skriver disse ordene som et stolt muslimsk medmenneske. Jeg vet hvor vanskelig det er med så mange hindringer i veien, og av den grunn er det nødvendig at vi støtter deg. Vi er meget stolte av deg.
Jeg setter pris på din beslutning om å gi av fredsprispengene til barn av palestinske flyktninger i Gaza, for de trenger virkelig din hjelp.
Likevel må jeg råde deg til, hvis du ønsker å gi en slik gave, å komme hit og overrekke den personlig og ikke gjennom FNs hjelpeorganisasjon for palestinske flyktninger (UNRWA).